В ГП на Сан Марино през 1994 Комас по погрешка е пуснат от пит-лейна и излиза на трасето по време на червени флагове, заради фаталния инцидент на Аертон Сена. Маршалите трескаво се опитват да развеят флаговете на идващия Ларус на завоя Тамбурело. Накрая Комас спира болида си, преминавайки през медицинския екип и спасителите, дори и медицински хеликоптер. Потресен от това, което вижда, Ерик решава да не участва на рестарта, след като вижда как медиците се опитват да съживят Сена. Именно Аертон е този, който спасява Комас по време на квалификацията за ГП на Белгия две години по-рано. Сена умира вследствие на контузиите си, час и половина след края на състезанието.